[{"text_idx": "#000001", "text": "Dyma\u2019r lle i gael y newyddion diweddaraf o Fwlch Corog."}, {"text_idx": "#000002", "text": "09.08.23Tra\u2019n crwydro Bwlch Corog yr wythnos hon, gwelodd ein Rheolwr Cynefinoedd a Rhywogaethau yr Yfwr Gwlith hardd hwn \u2013 er nad yw\u2019n un o\u2019n gwyfynod prinnach, mae\u2019n dda ychwanegu rhywogaeth arall at y rhestr ar gyfer Bwlch Corog! Credir bod y gwyfyn hwn wedi\u2019i enwi oherwydd bod y lindysyn yn yfed diferion o wlith ar goesynnau glaswellt. Maent yn ffafrio lleoedd llaith a chorsiog felly mae ardaloedd ucheldirol ein safle yn gynefin perffaith iddynt."}, {"text_idx": "#000006", "text": "26.05.23Yn ystod misoedd yr haf, mae Bwlch Corog yn darparu porfa i rai o wartheg un o\u2019n hymddiriedolwyr, Joe Hope. Eleni, bydd y fuches yn cynnwys llo ychydig yn anarferol gan fod gan ychwanegiad diweddaraf i fferm Joe olwg nodedig iawn! Mewn lle\u0302n gwerin Celtaidd credir bod anifeiliaid gwyn a\u0302 chlustiau coch yn dod o\u2019r Arallfyd. Gan ein bod ni\u2019n cysgodi yng nghanol gwlad y Mabinogion, efallai ein bod wedi cael anrheg o Annwn! Felly, os ydych chi\u2019n crwydro Bwlch Corog yn ystod y misoedd nesaf, cofiwch gadw llygad allan am y creadur prin hwn. Gallwch ddarganfod mwy yma."}]